Seba ke di seydwananê îspanyolan bi hawayêkê bidestûrî dewa Kocatepe de di pezkovîyan qetil kerdî, dewijan nêrazîbîyayîşê xo mojnabi. Dewijan vat pezkovîyî herême de sey fîraz yenê qebulkerdene û waşt ke seydkerdişê înan bêro qedexekerdene.
Dewa Kozluca ya  de pezkovîyêka ke binê pawitişî de bîye ameye qetilkerdene û derheqê seydwananê îlegalan de tehqîqat dayîye destpêkerdene. Dewijan xebere daye cendirmeyan. Ekîbê ke şîyî herême derheqê babate de cigêrayîş kerd. Pezkovîye seba cigêrayîşî ameye erşawitene Mudirîyetê Şubeyanê Parkan ê Mîlîyan û Pawitişê Xozayî. Huqûqnasan, aktîvîstanê xozayî û dêrsimijan derheqê babate de gerreyê xo kerd û seba ke seydwanîye bêra vindertene têgêrayî. Par zî aktîvistanê xozayî seba ke pezkovîyê ke fîrazê Dêrsimî yê ameyêne qetilkerdene çalakîya protesto kerdbi. Dima zî aktîvîstî ameybî destbendkerdene.
